钦定古今图书集成/明伦汇编/官常典/第661卷 > 王炎泽
## 钦定古今图书集成/明伦汇编/官常典/第661卷 > 王炎泽

按《金华府志》：“炎泽，字威仲，义乌人。少嗜书，稍长，治举
子业，有声乡邦。闭门授徒，绝口不言仕进者。久之，部
使者起为东阳、常山二县教谕，迁石峡书院山长，所
至以善教称。已而弃官归隐于家，学者尊为南棱先
生。炎泽待人，一本于诚，言论磊落，无所隐蔽，莫不敬
服。为诸生讲说，务推明大义，不事支离穿凿。为文简”
质而主于理。诗极浑厚而间出奇语，不屑以雕刻求
工。所著有《南棱类槁》二十卷。二子：良玉，常山教谕；良
珉，义乌训导。